Arne Pettersen

Arne Pettersen (født 15. september 1912 i Melbu i Vesterålen, død 19. mars 1997)Side 62, note 14, Arbeiderhistorie 1998 arbark var en sentral tillitsmann i Norges Kommunistiske Parti, under krigen motstandsmann og Grini-fange. Av yrke var han maler.

Pettersen engasjerte seg tidlig i AUF på hjemstedet Melbu, men var stadig i opposisjon i diskusjonene om Arbeiderpartiets program. Da han flyttet til Oslo ble han i 1934 medlem av Norges Kommunistiske Ungdomsforbund. I 1937 studerte han ved Björknäs Folkhögskola utenfor Stockholm, der de nordiske kommunistpartienes drev et felles skoleringstilbud.Side 373. Ole Martin Rønning: Stalins elever, Universitetet i Oslo 2010 Året etter ble han valgt inn i NKUs sentralstyre. 

Under okkupasjonen deltok han i illegalt arbeid, og var blant annet med på utgivelsen av de illegale avisene Norsk Ungdom og Friheten. Han ledet ungkommunistene i Oslo og Akershus,NKP og NKU på nkpmn.org før han ble arrestert 18. mai 1942 og innbrakt på Møllergata 19. 

28. mai ble han overført til Grini fangeleir utenfor Oslo, der han ble sittende resten av krigen.Side 561. Kristian Ottosen: Nordmenn i fangenskap 1940-1945, Universitetsforlaget, 2. utg. Oslo 2004 På Grini representerte han NKP i den gruppa fanger som mot slutten av krigen la planer om samling av DNA og NKP.

Etter krigen var han politisk sekretær i NKU, og blant annet engasjert i arbeidet med NKUs tidsskrift Unge Viljer. 
Senere ble han sjef for partiets bokforlag. Pettersen var medlem av NKPs sentralstyre fra 1947 til 1975.

 Bibliografi 
 Norske rothoggere : bruddstykker fra den revolusjonære arbeiderbevegelsen, Falken Forlag (1983) 
 Marx og Engels, bind 1-4 (red.) Falken Forlag (1991) 
 Hva var galt med NKP? Om de historiske røtter til Furubotn-oppgjøret i NKP 1949-1950, Falken Forlag (1999)

 Referanser 

 Eksterne lenker 
 Intervju med Arne Pettersen på nkp.no, opprinnelig publisert i Friheten 

Kategori:Norges Kommunistiske Parti
Kategori:Personer fra Hadsel kommune
Kategori:Fanger på Grini fangeleir